
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00074/2014-04
20.06.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 20.06.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ У НИШУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у УЛ. ЧАРНОЈЕВИЋЕВА БР.10 А, НИШ, ПИБ: 101756222, Матични број: 17265962,  испуњава прописане стандарде за акредитацију студијског програма  Специјалистичке струковне студије - СПОРТ НА СРПСКОМ И ЕНГЛЕСКОМ ЈЕЗИКУ у оквиру поља друштвено-хуманистичких наука и то за 25 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НИШУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у УЛ. ЧАРНОЈЕВИЋЕВА БР.10 А, НИШ, је дана 15.1.2014. године поднела захтев за акредитацију студијског програма  Специјалистичке струковне студије - СПОРТ НА СРПСКОМ И ЕНГЛЕСКОМ ЈЕЗИКУ у оквиру поља друштвено-хуманистичких наука под бројем 612-00-00074/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НИШУ-ФАКУЛТЕТ СПОРТА И ФИЗИЧКОГ ВАСПИТАЊА и предлог одлуке, достављени су Комисији за акредитацију и проверу квалитета.
Студијски програм садржи све законом предвиђене елементе. Образовање за стицање стручног назива Специјалиста тренер траје годину дана (2 семестра) са укупним обимом од 60 ЕСПБ.  Студијски програм обезбеђује стицање компетенција за јасно и препознатљиво занимање. Сврха је ваљано формулисана у складу са основним циљевима и задацима.
Циљеви студијског програма су јасно формулисани и у потпуности укључују стицање компетенција и вештина за будући самостални рад у оквиру послова – специјалиста тренер. Прецизно су наведене опште и предметно-специфичне способности које студенти стичу кроз савлађивање студијског програма.
Јасно је дефинисана структура курикулума која садржи расподелу обавезних и изборних предмета по семестрима, са фондом часова предавања, вежби, других облика наставе и студијског истраживачког рада, као активне наставе; број часова оптерећења за студенте, број часова укупног оптерећења и број ЕСПБ за сваки предмет. Курикулум студијског програма траје једну школску годину и носи 60 ЕСПБ. Опис предмета садржи назив, тип предмета, годину и семестар студија, број ЕСПБ, предуслове за упис предмета, циљ и садржај предмета, исход процеса учења, литературу за припрему испита, методе за извођење наставе, начин провере знања, начин полагања испита и оцењивања. На 4 (четири) обавезна предмета стиче се 56,66% од укупног броја ЕСПБ, а на 3 (три) изборна предмета и завршном раду, стиче се 43,33% ЕСПБ. Израда и одбрана завршног рада вреди 8 ЕСПБ бодова.
Студијски програм је тако конципиран да омогућује студентима да савладају све неопходне стручне вештине за будући позив. Програм може да кореспондира са другим програмима у школи. Програм је усклађен са акредитованим студијским програмима установа из европског образовног простора. 
Планирано да се 2014/2015. школске године упише 25 студената. Према расположивим наставничким и просторним ресурсима Установа уписује одговарајући  број студената. Основни услов за упис ових студија су завршене струковне студије изабраног спорта и стечених 180 ЕСПБ, као и трогодишње студије изабраног спорта. Студенти који су претходно завршили основне трогодишње студије изабраног спорта, моћи ће да се упишу на Специјалистичке струковне студије Спорт, под истим условима, као и они који су завршили основне струковне студије Спорт, након еквиваленције, коју ће спровести  комисија Факултета.
Систематским полагањем обавезних и изборних предмета, односно испита, стичући одређени број ЕСПБ, студент савлађује студијски програм. ЕСП бодове добија када са успехом положи предиспитне и испитне задатке. Број ЕСПБ добија се на основу часова активне наставе и радног оптерећења, које је неопходно за савладавање садржаја  конкретног предмета. Број ЕСП бодова израчунат је по истој методологији за све предмете свих студијских програма, уз поштовање прописаних стандарда. У току предиспитних обавеза на сваком предмету врши се континуирана провера знања студента током семестра. У току предиспитних обавеза студент може освојити 30-70% поена од укупно 100. Освојени поени током семестра се збрајају и признају све док се не положи завршни део испита на крају семестра. Заокружена целина предмета, која се оцењује на предиспиту, не испитује се на завршном делу испита. Завршни део испита се у структури поена вреднује са 70-30% од укупног броја поена.
Број наставника одговара потребама студијског програма и довољан је да покрије број часова активне наставе на планираним предметима. Број наставника који реализује наставу на студијском програму је 10. Више од 70% наставника је ангажовано са пуним радним временом. Из приложене документације може се закључити да сви професори имају стечен научни назив доктор наука и да је овај захтев из стандарда испуњен. Број ангажованих сарадника (4) је довољан да покрије укупан број часова вежби и других облика наставе на предметима студијског програма. Оптерећење наставника и сарадника је у оквирима стандарда. Научне и стручне квалификације наставника и сарадника су одговарајуће. Величина група одговара Допуни стандарда за акредитацију студијских програма. Студенти су на вежбама распоређени у групама по 25 студената док ће предавања пратити група од 50 студената.
Задовољен је бројчани критеријум о броју квадратних метара простора по студенту. Установа поседује оптималан простор и опрему кроз њихов адекватан обим и структуру. Информациони центар Факултета је опремљен модернијом компјутерском опремом која је на располагању студентима у току читавог дана. Површина библиотеке је 61м2, са 31 местом. Библиотека поседује 143 библиотечке јединице које су релевантне за извођење студијског дипломских академских студија.
За обезбеђивање квалитета студијског програма Специјалистичке струковне студије, спорт, процесом самовредновања за који је одговорна Комисија за обезбеђење, контролу и унапређење квалитета. Ове активности и процеси се спроводиће се у строго дефинисаним интервалима, најмање једном у три године, након акредитовања студијског програма. У контроли, оцењивању и унапређивању свих процеса активну улогу ће имати студенти, преко  представника у комисијама и одборима, као и кроз анкетирање које ће се спроводити на крају сваке школске године.     
Kомисија за акредитацију и проверу квалитета, утврдила је да високошколска установа УНИВЕРЗИТЕТ У НИШУ-ФАКУЛТЕТ СПОРТА И ФИЗИЧКОГ ВАСПИТАЊА  за студијски програм  Специјалистичке струковне студије - СПОРТ НА СРПСКОМ И ЕНГЛЕСКОМ ЈЕЗИКУ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
[bookmark: _GoBack]Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У НИШУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у УЛ. ЧАРНОЈЕВИЋЕВА БР.10 А, НИШ, ПИБ: 101756222, Матични број: 17265962, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма   Специјалистичке струковне студије - СПОРТ НА СРПСКОМ И ЕНГЛЕСКОМ ЈЕЗИКУ у оквиру поља друштвено-хуманистичких наука и то за 25 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

